Page:Beowulf (Wyatt).djvu/64

40

hord-weorþunge,hnāhran rince, sǣmran æt sæcce.Þū þē self hafast dǣdum gefremed,þæt þīn [dom] lyfað āwa tō aldre.Al-walda þec gōde forgylde,swā hē nū gyt dyde!” Bēowulf maþelode,bearn Ec[g]þēowes: “Wē þæt ellen-weorcēstum miclum, feohtan fremedon,frēcne genēðdon eafoð uncūþes;ūþe ic swīþor, þæt ðū hine selfnegesēon mōste, fēond on frætewumfyl-wērigne. Ic hine hrædlīce*heardan clammum on wæl-beddewrīþan þōhte, þæt hē for mund-gripe mīnum scolde licgean līf-bysig,būtan his līc swice; ic hine ne mihte,þā Metod nolde, ganges getwǣman; nō ic him þæs georne astfealh, feorh-geniðlan;wæs tō fore-mihtig fēond on fēþe.Hwæþere hē his folme forlēt tō līf-wraþelāst weardian, earm ond eaxle;nō þǣr ǣnige swā þēah fēa-sceaft gumafrōfre gebohte; nō þȳ leng leofaðlāð-getēona synnum geswenced;ac hyne sār hafað in nȳd-gripe nearwe befongen, balwon bendum;ðǣr ābīdan sceal maga māne fāhmiclan dōmes,